CELEX: 62020TN0249
Language: sk
Date: 2020-04-28 00:00:00
Title: Vec T-249/20: Žaloba podaná 28. apríla 2020 – Sabra/Rada

29.6.2020   
            
            
               SK
            
            
               Úradný vestník Európskej únie
            
            
               C 215/55
            
         
      Žaloba podaná 28. apríla 2020 – Sabra/Rada
      (Vec T-249/20)
      (2020/C 215/63)
      Jazyk konania: angličtina
      
         Účastníci konania
      
      
         Žalobca: Abdelkader Sabra (Bejrút, Libanon) (v zastúpení: M. Lester, QC, a A. Bradshaw, Solicitor)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil napadnuté opatrenia v rozsahu, v akom sa týkajú jeho osoby,
               
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Žalobca navrhuje zrušiť vykonávacie rozhodnutie Rady (SZBP) 2020/212 zo 17. februára 2020, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (1) a vykonávacie nariadenie Rady (EÚ) 2020/211 zo 17. februára 2020, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (2).
      Na podporu žaloby žalobca tvrdí, že skutočnosť, že bol zahrnutý do napadnutých opatrení, je dôsledkom zjavne nesprávneho posúdenia Rady. Žalobca najmä tvrdí, že
      
                  —
               
               
                  nie je popredným podnikateľom pôsobiacim v Sýrii v zmysle článku 15 ods. 1 písm. a) nariadenia Rady (EU) č. 36/2012 z 18. januára 2012 (3),
               
            
                  —
               
               
                  nemá väzby na sýrsky režim, že na tento režim nemá vplyv, a že nepredstavuje nebezpečenstvo obchádzania v zmysle článku 15 ods. 1 písm. b) nariadenia č. 36/2012,
               
            
                  —
               
               
                  sýrsky režim žiadnym spôsobom nepodporuje a nemá z neho žiadny prospech.
               
            
         (1)  Ú. v. EÚ L 431, 2020, s. 6.
      
         (2)  Ú. v. EÚ L 431, 2020, s. 1.
      
         (3)  Nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (Ú. v. EÚ L 16, 2012, s. 1).